नई दिल्ली। दिल्ली के मुख्यमंत्री अरविंद केजरीवाल ने सोमवार को अपने ट्विटर हेंडल के जरिए जानकारी दी कि देश के चारों महानगरों में दिल्ली में पेट्रोल पेट्रोल सबसे सस्ता है, अरविंद केजरीवाल ने सवाल पूछते हुए लिखा कि मुंबई में पेट्रोल के दाम सबसे ज्यादा महंगे हैं लेकिव वहां पर पेट्रोल पंप डीलर स्ट्राइक पर क्यों नहीं हैं? केजरीवाल ने भाजपा पर आरोप लगाते हुए कहा कि मंबई में पंप डीलर इसलिए हड़ताल पर नहीं है क्योंकि वहां भाजपा की सरकार है, और दिल्ली में हड़ताल के पीछे भाजपा वाले हैं।
Oil prices lowest in Delhi amongst the four metros. Why aren't petrol pumps in Mumbai, which has highest prices, on strike? Becoz Mumbai is BJP govt and BJP is behind today's strike in Delhi. BJP MUST apologize to the people of Delhi pic.twitter.com/v5BUI0cfRG— Arvind Kejriwal (@ArvindKejriwal) October 22, 2018
गौरतलब है कि आज 22 अक्टूबर को दिल्ली के करीब 400 पेट्रोल पंप डीलर हड़ताल पर चले गए हैं। दिल्ली सरकार ने पेट्रोल और डीजल पर वैट नहीं घटाया है जबकि दिल्ली से सटे उत्तर प्रदेश में पेट्रोल और डील पर वैट घटने से नोएडा, गाजियाबाद और ग्रेटर नोएडा में पेट्रोल-डीजल दिल्ली के मुकाबले सस्ते हो गए हैं।
दिल्ली से सटे उत्तर प्रदेश के शहरों में पेट्रोल और डीजल सस्ता होने की वजह से दिल्ली एनसीआर में पेट्रोल और डीजल की बिक्री में भारी कमी आ गई है और पेट्रोल पंप डीलर दिल्ली सरकार से भी वैट घटाने की मांग कर रहे हैं। इसी मांग को समर्थन में सोमवार को दिल्ली के पेट्रोल पंप डीलर हड़ताल पर हैं।